CELEX: 
Language: sk
Date: 2021-12-14 00:00:00
Title: DELEGOVANÉ NARIADENIE KOMISIE (EÚ) / ktorým sa mení nariadenie Európskeho parlamentu a Rady (EÚ) 2018/956, pokiaľ ide o údaje o nových ťažkých úžitkových vozidlách, ktoré majú monitorovať a nahlasovať členské štáty a výrobcovia, a postup nahlasovania

DÔVODOVÁ SPRÁVA
            
            
               KONTEXT DELEGOVANÉHO AKTU
            
            
               Týmto delegovaným aktom sa mení príloha I k nariadeniu (EÚ) 2018/956 tak, aby členské štáty každoročne nahlasovali Komisii informácie zaznamenané v položke 3 certifikátu zhody (ďalej len „osvedčenie o zhode“) novoevidovaného ťažkého úžitkového vozidla. Tieto informácie sú potrebné na určenie konfigurácie náprav nahlásených vozidiel na základe počtu hnacích náprav, čo na základe informácií nahlásených členskými štátmi umožňuje identifikovať vozidlá, ktorých údaje nahlasujú výrobcovia, bez potreby ďalšej výmeny informácií s výrobcom. Okrem toho sa ním mení príloha II s cieľom umožniť EEA prispôsobiť nastavenie databázy technickému pokroku.
            
            
               KONZULTÁCIE PRED PRIJATÍM AKTU
            
            
               Komisia získala od zainteresovaných strán spätnú väzbu prostredníctvom:
            
            
               a)štvortýždňovej verejnej online konzultácie na portáli pre lepšiu právnu reguláciu „Vyjadrite svoj názor“, ktorá prebiehala od 7. septembra 2021 do 5. októbra 2021. Dostala štyri pripomienky. V dvoch pripomienkach bola vyjadrená všeobecná podpora. V jednej pripomienke sa zdôraznilo, že výrobcovia, ktorí sú povinní sprístupniť údaje so spätnou účinnosťou, potrebujú dostatočný čas na prípravu. Štvrtá pripomienka obsahovala kritické stanovisko k tejto legislatíve vo všeobecnosti;
            
            
               b)konzultácie so skupinou expertov na problematiku emisií CO2 z motorových vozidiel s účasťou zástupcov orgánov členských štátov, výrobcov vozidiel, dodávateľov a mimovládnych organizácii, ktorá sa uskutočnila 28. septembra 2021.
            
            
               PRÁVNE PRVKY DELEGOVANÉHO AKTU
            
            
               Komisia je na základe článku 11 ods. 1 písm. a) a d) nariadenia (EÚ) 2018/956 splnomocnená prijať tento delegovaný akt.
            
            
            
               DELEGOVANÉ NARIADENIE KOMISIE (EÚ) …/…
            
            
               z 14. 12. 2021
            
            
               ktorým sa mení nariadenie Európskeho parlamentu a Rady (EÚ) 2018/956, pokiaľ ide o údaje o nových ťažkých úžitkových vozidlách, ktoré majú monitorovať a nahlasovať členské štáty a výrobcovia, a postup nahlasovania
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2018/956 z 28. júna 2018 o monitorovaní a nahlasovaní emisií CO2 a spotreby paliva nových ťažkých úžitkových vozidiel
                  1
               , a najmä na jeho článok 11 ods. 1 písm. a) a d),
            
            
               keďže:
            
            
               (1)V časti A prílohy I k nariadeniu (EÚ) 2018/956 sa uvádzajú údaje, ktoré majú monitorovať a nahlasovať členské štáty v súvislosti s novými ťažkými úžitkovými vozidlami zaevidovanými v Únii po prvýkrát.
            
         
         
            
               (2)S cieľom zabezpečiť dôkladnú analýzu v súlade s článkom 10 nariadenia (EÚ) 2018/956 by členské štáty mali monitorovať a nahlasovať údaje, ktoré umožňujú určiť konfiguráciu náprav nahlásených vozidiel na základe počtu hnacích náprav. Také údaje sa zaznamenávajú v položke 3 osvedčenia o zhode novoevidovaného ťažkého úžitkového vozidla.
            
            
               (3)Uvedené informácie by Komisii umožnili identifikovať vozidlá, ktorých údaje nahlasujú výrobcovia podľa článku 5 nariadenia (EÚ) 2018/956, na základe informácií oznámených členskými štátmi bez potreby ďalšej výmeny informácií s výrobcami.
            
            
               (4)Na základe skúseností získaných pri príprave správy v súlade s článkom 10 za nahlasovacie obdobie roku 2019 a s cieľom zabezpečiť dôkladnú analýzu nahlásených údajov v nadchádzajúcich rokoch treba, aby výrobcovia nahlasovali konkrétne údaje o správaní jednotlivých komponentov vozidla počas prevádzky simulačného nástroja, ako sú zaznamenané v súbore údajov „sum exec data file“.
            
            
               (5)V prílohe II k nariadeniu (EÚ) 2018/956 sa stanovuje postup monitorovania a nahlasovania.
            
            
               (6)Na základe skúseností získaných pri uplatňovaní nariadenia (EÚ) 2018/956 by Európska environmentálna agentúra mala mať možnosť prispôsobiť štruktúru a charakter databáz technickému pokroku a nemala by byť viazaná konkrétnymi technickými usmerneniami. Opisné názvy databáz by sa preto mali z prílohy II vypustiť.
            
            
               (7)Nariadenie (EÚ) 2018/956 by sa preto malo zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1 
                  Zmeny nariadenia (EÚ) 2018/956
            
            
               Prílohy I a II k nariadeniu (EÚ) 2018/956 sa menia v súlade s prílohou k tomuto nariadeniu.
            
            
               Článok 2 
                  Nadobudnutie účinnosti
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 14. 12. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 173, 9.7.2018, s. 1.
               
            
      
    ---documentbreak--- 
      
         
         
            
               PRÍLOHA 
            
            
               Prílohy I a II sa menia takto:
            
            
               1.Príloha I sa mení takto:
            
            
               a)V časti A sa dopĺňa toto písmeno p):
            
            
               „p) v prípade vozidiel zaevidovaných od 1. júla 2021 počet hnacích náprav, ako sa uvádza v položke 3 osvedčenia o zhode.“;
            
            
               b)V časti B bode 2 sa tabuľka mení takto:
            
            
               i)
                     Dopĺňa sa táto položka:
                     
            
            
                     
                        „102
                     
                  
                  
                     
                        V prípade vozidiel s dátumom simulácie od 1. júla 2021 súbor vo formáte CSV („comma separated values“); tento súbor s príponou .vsum musí mať rovnaký názov ako príslušný pracovný súbor a musí obsahovať súhrnné výsledky za každý simulovaný účel použitia a stav užitočného zaťaženia (10) 
                     
                  
                  
                     
                        Súbor generovaný simulačným nástrojom uvedeným v článku 5 ods. 1 písm. a) nariadenia (EÚ) 2017/2400 vo verzii jeho grafického používateľského rozhrania (GUI) 
                     
                  
                  
                     
                        súbor „sum exec data file“;
                     
                  
               
               ii)
                     Poznámka 10 sa nahrádza takto: 
            
            
               „(10)
                     Táto položka sa nezverejňuje v centrálnom registri ťažkých úžitkových vozidiel.“
            
            
               2.Príloha II sa mení takto:
            
            
               a)V bode 1.1 sa prvý pododsek nahrádza takto:
            
            
               „1.1.
                     Údaje uvedené v časti A prílohy I odošle v súlade s článkom 4 kontaktné miesto príslušného orgánu prostredníctvom elektronického prenosu údajov Európskej environmentálnej agentúre (ďalej len „agentúra“).“;
            
            
               b)V bode 2.1 sa písmeno c) nahrádza takto:
            
            
               „c) kontaktné miesto zodpovedné za prenos údajov agentúre.“;
            
            
               c)V bode 2.3 sa prvý pododsek nahrádza takto:
            
            
               „2.3.
                     Údaje uvedené v časti B bode 2 prílohy I odošle v súlade s článkom 5 ods. 1 kontaktné miesto výrobcu prostredníctvom elektronického prenosu údajov agentúre.“;
            
            
               d)Bod 3.3 sa nahrádza takto:
            
            
               „3.3.
                     Ak príslušný orgán alebo výrobca zistia, že predložené údaje obsahujú chyby, oznámia ich bezodkladne Komisii a agentúre tak, že agentúre odošlú správu s oznámením o chybe, a prostredníctvom e-mailu, ktorý odošlú na adresy uvedené v bode 1.1.“